У першы дзень госці фестывалю змогуць атрымаць асалоду ад музычных выступаў вакалістаў беларускай эстраднай песні, якія прымуць удзел у II і III турах рэспубліканскага этапу Нацыянальнага конкурсу маладых выканаўцаў. Музычныя спаборніцтвы пройдуць ў суправаджэнні Заслужанага калектыву Рэспублікі Беларусь “Нацыянальны акадэмічны канцэртны аркестр Беларусі”. Пачынаючыя артысты прадставяць усе вобласці краіны і горад Мінск. II тур пачнецца ў 12.00 у канцэртнай зале Палаца культуры. А III – адбудзецца на сцэне Летняга амфітэатра ў 17 гадзін.